# Bubalus bubalis

|  Bubalus bubalis  |
| --- |
| *Bubalus bubalis*, dos eixemplars chunyitos movendo un aladro |
| **Denominacions populars** |
| *brúfol* |
| **Estau de conservación** |
|  Seguro (IUCN) |
| **Clasificación cientifica** |
| Dominio: | Eukaryota |
| Reino: | Animalia |
| Filo: | Chordata |
| Clase: | Mammalia |
| Orden: | Artiodactyla |
| Familia: | Bovidae |
| Subfamilia: | Bovinae |
| Chenero: | *Bubalus* |
| Especie: |  *B. bubalis*  |
| **Descripción** |
| **Bubalus bubalis**  Linnaeus, 1758 |
| **Subspecies** |
| Subspecies de *Bubalus bubalisBubalus bubalis bubalis*
* *Bubalus bubalis arnee*
* *Bubalus bubalis fulvus*
* *Bubalus bubalis kerabau*
* *Bubalus bubalis migona*
* *Bubalus bubalis theerapati*
 |
| **Distribución cheografica** |
| Distribución d'o brúfol |

O **brúfol** (nombre cientifico Bubalus bubalis) ye una especie asiatica de bovín que se mueve facilment por terrenos paulencos u buralencos. En estau salvache se considera especie amenazata pero como animal domestico no corre periglo de desaparición.

## Denominacions

Encara que no se trobe como animal domestico introduciu en a Peninsula Iberica, bi ha textos medievals aragoneses on ye mencionata esta especie referindo-se a países d'Asia. As denominacions pueden ser adaptacions dreitament dende o latín clasico *bubălus* u tener relación con o catalán *brúfol* u con l'occitán y francés *bufle*/*buffle*. D'entre totas ye a forma *brúfol* a mes estendillata en aragonés medieval, visible en o lexico comercial d'o sieglo XV en Zaragoza, Chaca y Monzón.

En o "Libro d'el Trasoro" los mencionan como una clase de bueis propia d'a India:

Buy(e)s son de muytas man(er)as **vnas q(ue) naxe(n) enla p(ar)tida de asia** enbanato(n) por q(ue) el ha clines como cauallo elos cue(r)nos son muy gra(n)des e voltados en to(r)no la cabeça q(ue) nj(n)gu(n)o no lo puede feri(r) si no enlos cue(r)nos e q(u)ando om(n)e o ot(r)a bestia lo corre el desliga su vient e gita desu fyemo por la p(ar)t deçaga ta(n) pudie(n)t e asi malo q(ue) arde e Ronpe lo q(ue) toca . vna ot(r)a man(er)a de buy(e)s son en Jndia q(ue) no ha(n) sino vn cue(r)no sin mas e sus vnglas son asi cerradas como de cauallos . ot(r)os ya buy(e)s saluages en alamanya q(ue) han gra(n)t cue(r)po e son b(ue)nos para carga e pora vino trahe(r) . los otros son clamados **brufols** q(ue) due(r)me(n) **enlos gra(n)des flums e van por medio dela fue(n)t dela augua ayuso como los bu(y)es por tierra** e son dolc(e)s e piadosos e ama(n) asu co(n)panyo(n) coral me(n)t e de bue(n) tala(n)t segu(n) q(ue) ellos muestra(n) al crido q(ue) ellos fan soue(n) e amenudo qua(n)do s(us) co(n)panyon(e)s no troba(n) e por q(ue) ellos son p(r)oueytosos a guanyo de lauo(r)
En o "Libro de Marco Polo" tamién en parlan:

Aniu es vna prouinçia deues leuant et son ydolatres et son dela senyoria del grant chan et biuen de bestiar et de lauores et los hombres et las fembras portan de grandes bracelletas darge(n)t et doro de perlas et de piedras muyt nobles es assaber enlos brac[']os et ha(n) muchos cauallos que venden alos indianos los quales son muyt buenos et assi mismo han muchos buyes et **brufols** et otras bestias et por tal como han buenas pasturas et han grant habunda(n)çia de viures et grandes mercados et dela proui(n)cia de cangegu entro aquí ha .xv. iornadas.
En "La Flor de las Ystorias d'Orient" parlan de *bufles saluages* en l'aria d'o Caucas y a Mar Caspia, pero talment se refieran a la subspecie caucasiana d'o *Bison bonasus*

las aguas de aq(ue)lla mar son dulçes et hay grant habundancia de bue(n)os pexes et en aquella encontrada se troban **bufles saluages** et otras bestias assaz en aquella mar ha yslas do fan sus nidos muchos auzelles et...
En "La Grant Cronica d'Espanya" parlan d'a introducción d'esta especie en o norte d'Italia como animal domestico y los denominan *bubalos*, adaptando-lo dreitament dende o latín:

e(n) lugar d(e)l q(u)al sa(n)t g(r)eg(ori)o instituyo e(n) arçob(is)po de raue(n)na a mauria(n)o monge çiudada(n)o roma(n)o uaro(n) religioso & s(an)c(t)o. en(e)l q(u)al t(iem)po los **buballos** & cauallos siluestres fuero(n) leuados p(r)im(er)am(en)t e(n) ytalia daro(n) gra(n)t marauella a los pueblos de ytalia.
Tamién en a "Cronica de los Conquiridors":

Empero ap(re)s archelao / como el fuesse fincado successor de su padre / por herodes et por los hermanos de philipo fuertme(n)t fue accusado et citado por Cesar a Roma / cinquo dias ante la citacion / sopnyo q(ue) .x. **bubalos** comian diez ariestas / el qual suenyo declaro simeon ese(us) diziendo las ariestas son anyos / los buyes / las mutaciones q(ue) se faran en aq(ue)llos anyos et enterpreto el que en aq(ue)
lla t(ie)rra archelao deuia .x. anyos Regnar / la qual cosa asi fue fecha / on archelaus en(e)l .ix. anyo del su senyorio viniendo a Roma por a[u]gusto alas partes de uiana en francia fue exiliado en aq(ue)l t(iem)po terrible eclipsi fue en(e)l sol
## Referencias

## Vinclos externos

* Se veigan as imáchens de Commons sobre **Bubalus bubalis**.

## Referencias